b'\n_START_ARTICLE_\nTuomas Bryggari\n_START_PARAGRAPH_\nTuomas Bryggari (tai Bryggare) (8. joulukuuta 1881 J\xc3\xa4\xc3\xa4ski \xe2\x80\x93 31. lokakuuta 1964 Helsinki) oli suomalainen kivity\xc3\xb6mies ja tarkastaja sek\xc3\xa4 sosialidemokraattien kansanedustaja._NEWLINE_Bryggari syntyi rukkisorvaaja Paavo Bryggarin ja Maria Himmasen lapsena J\xc3\xa4\xc3\xa4skess\xc3\xa4 vuonna 1872. Bryggari k\xc3\xa4vi kolme luokkaa kansakoulua, jonka j\xc3\xa4lkeen h\xc3\xa4n el\xc3\xa4tti itsens\xc3\xa4 sekalaisilla t\xc3\xb6ill\xc3\xa4 toimien mm. paimenena, renkin\xc3\xa4, kivity\xc3\xb6miehen\xc3\xa4 ja rautatierakennuksilla J\xc3\xa4\xc3\xa4skess\xc3\xa4 ja Helsingiss\xc3\xa4. Suomen sis\xc3\xa4llissodan j\xc3\xa4lkeen vuonna 1918 h\xc3\xa4net tuomittiin poliittisista syist\xc3\xa4 vankilaan. Vapauduttuaan h\xc3\xa4n ty\xc3\xb6skenteli Suomen Ammattij\xc3\xa4rjest\xc3\xb6n j\xc3\xa4rjest\xc3\xa4j\xc3\xa4n\xc3\xa4 ja luennoitsijana sek\xc3\xa4 my\xc3\xb6hemmin Vaasan l\xc3\xa4\xc3\xa4nin it\xc3\xa4isen vaalipiirin sosialidemokraattien piirisihteerin\xc3\xa4._NEWLINE_Kansanedustajana Bryggari toimi Vaasan l\xc3\xa4\xc3\xa4nin it\xc3\xa4isest\xc3\xa4 vaalipiirist\xc3\xa4 vuosina 1922\xe2\x80\x931948. Eduskunnassa h\xc3\xa4n toimi muun muassa Suuren valiokunnan ja Valtiovarainvaliokunnan j\xc3\xa4senen\xc3\xa4. Lis\xc3\xa4ksi h\xc3\xa4n toimi kuudesti presidentin valitsijamiehen\xc3\xa4 sek\xc3\xa4 Kansanel\xc3\xa4kkeensaajien keskusliiton ja Suomen rakennusty\xc3\xb6v\xc3\xa4en liiton puheenjohtajana._NEWLINE_Bryggari oli naimisissa vuosina 1909\xe2\x80\x931926 Lempi Maria Juhontytt\xc3\xa4ren kanssa (ero 1931) ja my\xc3\xb6hemmin vuodesta 1938 alkaen Ida Wilhelmiina Niemisen kanssa.'